[{"text_idx": "#000001", "text": "Ar hyn of bryd mae'r cynnwys hwn ar gael yn Saesneg yn unig."}, {"text_idx": "#000003", "text": "hyrwyddo a dathlu cerddoriaeth Cymru"}, {"text_idx": "#000004", "text": "promoting and celebrating the music of Wales"}, {"text_idx": "#000014", "text": "Rydym yn gwahodd ceisiadau gan berfformwyr yng Nghymru sy\u2019n barod i arddangos eu cerddoriaeth a datblygu cynulleidfaoedd yn y Deyrnas Unedig ac yn rhyngwladol."}, {"text_idx": "#000015", "text": "Bydd Cymru a Llydaw yn rhannu\u2019r llwyfan yn Showcase Scotland 2023, a\u2019r ddwy genedl yn dod a\u0302 thri artist/act yr un i berfformio yn Glasgow ac i gwrdd a\u0302\u2019r diwydiant."}, {"text_idx": "#000018", "text": "Arddangosfa a ffair fasnach i\u2019r diwydiant cerddoriaeth rhyngwladol yw Showcase Scotland; mae\u2019n para 5 diwrnod ac yn cael ei gynnal bob blwyddyn yn ystod gw\u0302yl Celtic Connections yn Glasgow. Bydd digwyddiad 2023 yn gyfle i gerddorion a\u2019u timau rheoli rwydweithio gyda gweithwyr proffesiynol o\u2019r diwydiant cerddoriaeth rhyngwladol, a datblygu eu gyrfaoedd a\u2019u busnesau. Mae\u2019n dilyn Showcase Scotland 2022, a oedd wedi rhoi llwyfan digidol i 6 act o Gymru yn ystod Spotlight Cymru Wales."}, {"text_idx": "#000019", "text": "Gw\u0302yl flynyddol fawr yw Celtic Connections sy\u2019n llwyfannu cerddoriaeth werin, cerddoriaeth wreiddiau a cherddoriaeth y byd. Mae\u2019n dathlu cerddoriaeth Geltaidd a\u2019i chysylltiad a\u0302 diwylliannau o amgylch y byd, ac yn cael ei chynnal mewn lleoliadau ledled Glasgow yn ystod mis Ionawr."}, {"text_idx": "#000020", "text": "Dyma gyfle gwerthfawr i ddangos eich cerddoriaeth i bobl broffesiynol blaenllaw o\u2019r diwydiant, gan gynnwys trefnwyr gwyliau, cynrychiolwyr lleoliadau ac asiantau o bob cwr o\u2019r byd. Mae\u2019r rhain yn bobl sy\u2019n arbenigo mewn cerddoriaeth werin, cerddoriaeth wreiddiau a cherddoriaeth y byd sy\u2019n dathlu ei dylanwadau Celtaidd ac sy\u2019n cysylltu a\u0302 diwylliannau ym mhedwar ban y byd. Er bod pwyslais Showcase Scotland ar genres cerddoriaeth werin a cherddoriaeth draddodiadol gyfoes, rydyn ni\u2019n awyddus i glywed gan ystod eang o artistiaid a thraddodiadau byw, yn enwedig:"}, {"text_idx": "#000027", "text": "Bydd yr artistiaid llwyddiannus yn cael eu talu am berfformiad yn y Celtic Connections a byddant hefyd yn perfformio mewn digwyddiad i berfformwyr o Gymru yn benodol ar gyfer cynrychiolwyr o\u2019r diwydiant cerddoriaeth a fydd yn Showcase Scotland. Bydd nifer o gyfleoedd i rwydweithio a\u0302 gweithwyr proffesiynol o\u2019r diwydiant ac artistiaid eraill yn ystod y diwrnodau eraill."}, {"text_idx": "#000032", "text": "DS Derbynnir ceisiadau sain neu ar fideo hefyd \u2013 lanlwythwch y wybodaeth y gofynnir amdani yng nghwestiynau 1, 2 a 7-10 i\u2019r ffurflen lanlwytho, a recordiwch sain/fideo ohonoch chi\u2019ch hun yn ateb cwestiynau 3-6 (dim mwy na 5 munud o hyd)."}, {"text_idx": "#000035", "text": "Cyfeiriad post (rhaid i hwn fod yng Nghymru); cyfeiriad e-bost; rhif ffo\u0302n symudol"}, {"text_idx": "#000036", "text": "Disgrifiwch eich gwaith, a dywedwch wrthym pam y credwch fod eich cerddoriaeth yn addas i Showcase Scotland hyd at 150 gair"}, {"text_idx": "#000040", "text": "Rhowch ddolenni i\u2019r traciau sydd gennych ar hyn o bryd ar-lein, a thystiolaeth fod gennych chi gynulleidfa eisoes i\u2019ch cerddoriaeth (e.e. Spotify, iTunes, Bandcamp, etc, a dolenni i recordiadau, perfformiadau, fideos, y cyfryngau cymdeithasol, cerddoriaeth wedi\u2019i lawrlwytho, adolygiadau o waith wedi\u2019i recordio a pherfformiadau, ati)"}, {"text_idx": "#000042", "text": "Esboniwch sut y byddwch chi\u2019n manteisio i\u2019r eithaf ar y cyfleoedd mae Showcase Scotland yn eu cynnig, er enghraifft, drwy eich presenoldeb ar y cyfryngau cymdeithasol, cynnyrch hyrwyddo ar gyfer y digwyddiad, Pecyn Electronig i\u2019r Wasg (EPK) ar gael, neu luniau fideo byw."}, {"text_idx": "#000043", "text": "Y dyddiad cau ar gyfer cyflwyno ceisiadau yw 1700 ddydd Gwener 22 Gorffennaf"}, {"text_idx": "#000044", "text": "Bydd y partneriaid yn cynnal cyfarfod Zoom agored am 1700 ddydd Iau 14 Gorffennaf i siarad mwy am y cyfle a gynigir gan Showcase Scotland ac i ateb cwestiynau gan unrhyw un sydd a\u0302 diddordeb. Ymunwch a\u0302 ni ar gyfer y sesiwn anffurfiol hon i drafod, lle gallwn eich helpu i weld a yw\u2019r cyfle hwn yn addas i chi."}, {"text_idx": "#000047", "text": "Bydd ymgeiswyr llwyddiannus yn gallu dangos hanes cryf o lwyddo, a dangos bod gennych chi gynulleidfa eisoes.\nByddai\u2019n fanteisiol pe bai gennych chi dystiolaeth o ddiddordeb neu gefnogaeth eisoes gan y diwydiant cerdd, megis tystiolaeth o gynrychiolwyr proffesiynol (rheolwr, asiant neu hyrwyddwr); rhowch fanylion y rhain yn eich cais.\nEfallai y bydd disgwyl i chi gymryd rhan mewn cyfweliadau a\u0302\u2019r wasg a sesiynau tynnu lluniau yn o\u0302l y galw ar gyfer prosiect Cymru yn Showcase Scotland.\nRhaid i chi fod ar gael i berfformio yn Glasgow yn ystod dyddiadau gw\u0302yl Showcase Scotland 2023. Mae\u2019n debygol mai rhwng 26 a 29 Ionawr 2023 fydd hyn (sylwer bod posibilrwydd y bydd raid recordio ymlaen llaw ar gyfer perfformiadau hybrid oherwydd y pandemig)\nBydd y panel yn ystyried yn awtomatig y cyflwyniadau a wnaed ar gyfer Showcase Scotland 2022 gan artistiaid na chawsant le llynedd. Sylwer: croesewir unrhyw ddiweddariad i wybodaeth (datganiadau newydd; recordiadau/perfformiadau ychwanegol; EPKs wedi\u2019u diweddaru), a dylid anfon e-bost at \nNi fydd artistiaid a ddewiswyd i Showcase Scotland yn 2022 yn cael eu hystyried ar gyfer 2023.\nOs ydych yn ansicr ynghylch gwneud cais, yn bryderus am rwystrau rhag ymgeisio, neu os oes gennych unrhyw gwestiynau eraill, e-bostiwch i drefnu sgwrs anffurfiol."}, {"text_idx": "#000050", "text": "Efallai y bydd disgwyl i chi gymryd rhan mewn cyfweliadau a\u0302\u2019r wasg a sesiynau tynnu lluniau yn o\u0302l y galw ar gyfer prosiect Cymru yn Showcase Scotland."}, {"text_idx": "#000051", "text": "Rhaid i chi fod ar gael i berfformio yn Glasgow yn ystod dyddiadau gw\u0302yl Showcase Scotland 2023. Mae\u2019n debygol mai rhwng 26 a 29 Ionawr 2023 fydd hyn (sylwer bod posibilrwydd y bydd raid recordio ymlaen llaw ar gyfer perfformiadau hybrid oherwydd y pandemig)"}, {"text_idx": "#000052", "text": "Bydd y panel yn ystyried yn awtomatig y cyflwyniadau a wnaed ar gyfer Showcase Scotland 2022 gan artistiaid na chawsant le llynedd. Sylwer: croesewir unrhyw ddiweddariad i wybodaeth (datganiadau newydd; recordiadau/perfformiadau ychwanegol; EPKs wedi\u2019u diweddaru), a dylid anfon e-bost at "}, {"text_idx": "#000053", "text": "Ni fydd artistiaid a ddewiswyd i Showcase Scotland yn 2022 yn cael eu hystyried ar gyfer 2023."}]